Kui aga juba vanemail ja keset võitlust seisvail nõutavaks enam aega ei jätku, siis on vähemalt tarvis, et intelligentsiks valmiv noorsugu korragi elus teadlikult püüaks luua oma ilma ja ilmasuhtumisse ühtlust põhitõ­dedest alates, ning mitte  ainult passiivilt vastu ei võtaks eelkäijate omandet seisukohti välistegevuse alal. Seda temale pahaks panna, "sentimentaalseiks unistusiks" lugeda, noorsugu otsekohe ainult oma vaadete eest välisvõitlusse nõuda võib ainult vanavaimuga filisterlus, kes unustand oma nooruse otsiskelud. Eriti nüüd, kus suuremaist välismölludest ollakse pääset taas rahulikumasse ellu, on meil kõige praktilise tegutsuse kõrval taas enam vaja ka teoreetilist mõtiskelu, vähemalt noorsoos.